கேள்வி: கீற்று முடைதல் - மூலப்பொருட்கள் பயன்பாடு பற்றி தகவல் சொல்.
பதில்: File:Thatched hut with coconut-leaves mat.JPG File:Fence with coconut-leaves mat.jpg தென்னங்கீற்றுகளை பல வகைகளில் பயன்படுத்துவார்கள். அவை, * பச்சை மட்டையை அப்படியே தண்ணீரில் நனைத்து பின்னுதல். ( பச்சை மட்டை ) * பச்சையை மட்டையைச் சில நாட்கள் தண்ணீரில் ஊறவைத்து பின்பு அதைப் பின்னுதல். ( காய்ந்த மட்டை ) * தோரணக் கீற்று பின்னல் : இது கீற்றினை கொழுந்திலேயே பிரித்து தனித்தனியாகப் பின்னுதல். கீற்று முடையும் முறை கீற்று பின்னும் பொழுது, பச்சை மட்டையானாலும், காய்ந்ததானாலும் ஒரே வகையில்தான் பின்னுவார்கள். பின்னுதலை மட்டையின் தடித்த பகுதியிலிருந்து தொடங்க வேண்டும். அதில் முதல் இரண்டு கீற்றை விடுத்து மூன்றாம் கீற்றை கால் விரல் தூரத்தில் தடித்த மட்டை பகுதியை (அடிமட்டை) நோக்கிக் கீற்று ஈரை ஒடித்து மடக்க வேண்டும். அவ்வாறு ஒடிக்கையில் கீற்றுகள் கிழிந்து விடாமல் பார்த்துக் கொள்ள வேண்டும். பின் அதனை இரண்டாம் கீற்றின் மேல் பகுதியிலும், முதல் கீற்றின் கீழ் பகுதியிலும் செல்லுமாறு 25-30 கோண அளவில் (மட்டையிலிருந்து ) பின்ன வேண்டும். அடுத்து நான்காம் கீற்றை விடுத்து ஐந்தாம் கீற்றை, முன்னர் மூன்றாம் கீற்றை பின்னியது போல், ஒரு கீற்றின் மேற்புறமும், மறு கீற்றின் கீழ்புறமும் செல்லுமாறு பின்ன வேண்டும். அனைத்து கீற்றுகளும் இறுக்கமாகப் பின்னி, கடைசியில் நான்கு புறமும் கொசுறு போன்று உள்ளதை முடிச்சு போட்டுப் பின்னிய ஓலையைச் செவ்வக வடிவில் அமைக்க வேண்டும். ஆனால் தோரண கீற்றை முற்றிலும் வேறு வகையாகப் பின்னுவார்கள்.